OHJAUSRYHMÄ 7.3.2014

Läsnä: Marjo Naapi, Kaisa Helevä-Vuoti, Marjatta Karhuvaara, Aulikki Riikonen, Päivi Mäntylä-Karppinen, Anna-Kaisa Aaltonen, Eija Karimaa, Sinikka Mäkelä

1. Marja Virtanen on valittu Etelä-Savon käräjäoikeuden laamanniksi ja jää sen vuoksi pois ohjausryhmästä. Toivotettiin tervetulleeksi Pirkanmaan käräjäoikeuden uusi edustaja Sinikka Mäkelä.

Aulikki Riikonen on jäämässä eläkkeelle. Kiitettiin Aulikkia lämpimästi myönteisestä panoksesta ohjausryhmän työhön. Aulikin tilalle ohjausryhmään tulee Tuija Turpeinen.

1. Hallituksen esitys

Hallituksen esitys on käsitelty lakivaliokunnassa. Lakivaliokunta järjesti kolme asiantuntijakuulemista. Kuullut tahot suhtautuivat myönteisesti sovittelumenettelyn valtakunnallistamiseen. A-K selosti asiantuntijakuulemisissa esiin nousseita teemoja.

1. Yksiköiden kuulumiset

Oulun KO

* riitautuneita lapsiasioita vuonna 2013 on ollut yhteensä 120. Riitaiset lapsiasiat eivät ole lisääntyneet verrattuna vuoteen 2012.
* folloon on v. 2013 siirtynyt yhteensä 102 asiaa, joista suoralla hakemuksella on tullut vireille 30 juttua
* tänä vuonna tullut vireille 13 sovittelua
* uusia avustajia on tulossa kaksi
* Oulu on saamassa kaksi uutta sovittelutilaa ja yhden erillisneuvottelutilan. Sovittelutiloja on yht. kolme. Uudet tilat ovat erittäin kauniita. Tässä näkyy käräjäoikeuden myönteinen suhtatutuminen sovitteluun.
* follo-sovittelut ovat heijastuneet riitasovitteluihin lisäten niiden määrää. Riitajutuista 20-25 % menee sovitteluun.
* pohjoisen yksiköillä (Oulu, Lappi ja Kemi-Tornio) oli joulukuussa 2013 yhteinen follo-päivä. Mukana olivat myös asiantuntija-avustajat. Tilaisuudessa käytiin paljon keskustelua sovitteluun liittyvistä teemoista. Tarkoituksena on järjestää vastaavia myöhemminkin.

Tietoja Oulun sosiaalitoimesta

* vuonna 2013 Oulun käräjäoikeudesta tuli 28 täysimittaista selvityspyyntöä, 1 pikaselvityspyyntö ja 4 lausumaa oheishuollosta. Vuonna 2010 selvityspyyntöjä tuli 36.
* Olosuhdeselvitysten käsittelyajat olivat 1.1.-31.5.2013 keskimäärin 5 kuukautta tavoitteen ollessa 4 kuukautta. Ajalla 1.8.-31.12.2013 käsittelyaika oli 4,7 kuukautta tavoitteen ollessa 4 kk.  Tilanne on parantunut huomattavasti vuoden 2012 jälkeen.

Pirkanmaan käräjäoikeus

* v. 2013 folloja 72 kpl, joista 36 suoralla hakemuksella
* tänä vuonna 10 sovittelua vireille
* riitaisten lapsijuttujen määrä pysynyt ennallaan (ei sisällä follohakemuksia)

Tampereen sosiaalitoimen tietoja

* Pirkanmaan KO:lta saapuneiden pyyntöjen määrät: 2009   50, 2010   64, 2011   31, 2012   45, 2013   49 . Muista oikeuksista tulleiden selvitysten osuus on lisääntymään päin.
* Viime syksystä alkaen selvitysaika noin kahdeksan kuukautta. Tehtävät selvitykset tuntuvat hankaloituvan vuosi vuodelta. Tampereella selvityksiä tekee neljän hengen tiimi, mutta tosiasiallisesti käytettävissä on 3,6 henkilön lyhennettyjen työaikojen vuoksi. Yksi sosiaalityöntekijän vakanssi muutettiin keväällä 2012 lastenvalvojan vakanssiksi, kun vuonna 2011 selvityspyynnöt vähenivät.

Espoon käräjäoikeus

* tänä vuonna tullut vireille 12 sovittelua. Niistä 7 on tullut suoralla hakemuksella.
* riitautuneita huolto- ja tapaamisasioita oli v. 2013 214 kpl, joista siirtyi folloon 57 kpl. Niistä suoria hakemuksia 22 kpl.
* riitaiset huolto- ja tapaamisasiat eivät vuonna 2013 lisääntyneet verrattuna vuoteen 2012
* sovittelijoita on tällä hetkellä seitsemän
* hr-sovittelut ovat heijastuneet riita-asioiden sovitteluihin, jotka ovat lisääntyneet
* käräjäoikeudessa on tulossa remontti, jonka myötä saadaan myös sovittelusali
* tänä vuonna on käyty yksi keskustelu lapsen kanssa. Kyse oli 12-vuotiaasta tytöstä. Työpari piti kokemusta hyvänä. Asiassa saatiin sovinto. V. 2013 lapsia tavattiin sovitteluissa kaksi kertaa.

Espoon sosiaalitoimen tietoja

* selvitystilanne on edelleen hyvä. Jonoja ei ole.
* selvityspyyntöjä on v. 2013 Espoon KO:sta tullut 38 ja pikaselvityksiä 10. Lisäksi 5 lausumaa oheishuoltajuudesta. Vuonna 2013 Espoolle tuli muista käräjäoikeuksista ja muiden kuntien sosiaalitoimien virka-apupyyntöinä yhteensä 22 kpl  täysimittaisia selvityspyyntöä.
* Vuonna 2010 (ennen ”Folloa”) vastaavat luvut olivat Espoosta 53 täysimittaista ja  11 pikaselvityspyyntöä ja muualta 24 kpl.
* Vuonna 2011 35 täysimittaista ja 15 pikaselvityspyyntöä, muualta 20 kpl
* Vuonna 2012 34 täysimittaista, 2 lisäselvityspyyntöä ja 4 pikaselvityspyyntöä, muualta 18 kpl
* Selvitystyöskentelyn kestoon vaikuttavina tekijöinä vaihtelua ja hidastusta ovat aiheuttaneet muutokset henkilöstötilanteissa (vaihtuvuus) sekä eniten 2-kuntaselvitysten jatkuvasti lisääntyvä määrä, mistä johtuen työparin saaminen ja yhteisten aikataulujen löytäminen ovat suuri haaste ja hidaste.

Pohjois-Karjalan KO

* vuonna 2013 vireille yhteensä 54 huoltoriitaa, joista 21 on mennyt sovitteluun. Niistä suoria hakemuksia 5.
* riitaiset huolto- ja tapaamisasiat lisääntyivät verrattuna vuoteen 2012 vain vähän ( v. 2012 48 kpl, v. 2013 54 kpl). Hakemukset  kaiken kaikkiaan eivät lisääntyneet, koska vuonna 2012 niitä oli 96 kpl ja vuonna 2013   94 kpl.

Pohjanmaan KO

* Vuonna 2013 vireille yhteensä 38 sovittelua eli sovitteluiden osuus huolroriidoista korkea.
* 1.9-31.12 2012  yhteensä 18 follohakemusta  , josta 3 suoraa
* 2013 yhteensä 20  follohakemusta, joista 4 suoraa
* 2014   4 hakemusta
* uusintafolloja 2 , josta toinen jo epännistui, koska suostumusta ei tällä kertaa tullut.
* käräjäoikeuden ja Vaasan sosiaalitoimen yhteistyöpalaverissa ilmeni, että
jonot lastenvalvojalle ovat lyhentyneet merkittävästi. Käräjäoikeudessa arvellaan, että siellä saadaan paljon sopimuksia nopealla tahdilla ja tarve Folloon on sitä kautta vähentynyt.

Etelä-Karjalan KO:

* riitaantuneita huolto- ja tapaamisasioita v. 2013 oli 26, joista siirtyi folloon 9. Suoria hakemuksia oli 12
* riitaiset huolto- ja tapaamisasiat vähentyivät selvästi verrattuna vuoteen 2012, jolloin niitä oli n. 40.
* Marjatta Karhuvaaran Lappeenrannan sosiaalitoimesta saamien tietojen mukaan olosuhdeselvitykset ovat vähentyneet radikaalisti. Ennen pyyntöjä tuli parikymmentä vuodessa, nyt 4-6.

Kanta-Hämeen KO

* riitautuneita huolto- ja tapaamisasioita v. 2013 82 kpl ja vuonna 2012 78 kpl
* v. 2013 hr- sovitteluita yhteensä 37 kpl, joista suoria hakemuksia 21.
* arvellaan, että suorien hakemusten määrää selittää osaltaan se, että lastenvalvojat ovat kertoneet tällaisesta vaihtoehdosta vanhemmille. Lisäksi vanhemmat ovat itse "keksineet" tällaisen tarjolla olevan vaihtoehdon.

Kemi-Tornion KO

* riitautuneet huolto- ja tapaamisasiat vuonna 2013 50 kpl ja vuonna 2012 44 kpl
* folloja vuonna 2013 12 kpl, joista suoria hakemuksia 5.

Keski-Suomen KO

* riitautuneita huolto- ja tapaamisasioita v. 2013 oli 113 ja vuonna 2012 120 kpl
* hr-sovitteluita oli v. 2013 yhteensä 20, joista oikeudenkäynnistä siirtyneitä 12 ja suoria hakemuksia 8
* sovitteluiden osalta tahti on tasaisen rauhallista, koko ajan on vireillä folloja, mutta

 ruuhkaa ei ole

* käräjäoikeudessa järjestetään 26.3. sovittelukoulutuspäivä yhdessä asianajajien kanssa, koskien riitasovitteluja ylipäätään ja myös folloja.

Helsingin KO

* vuonna 2013 tullut vireille 118 sovittelua, joista suoria hakemuksia 51 kpl. Vuonna 2012 sovitteluita tuli vireille 120 kpl.
* Tuomastilastojen mukaan riitaisia huolto- ja tapaamisasioita oli vuonna 2013 ollut 244 kpl, 301 kpl vuonna 2012 , 288 kpl vuonna 2011 ja 307 kpl vuonna 2010. Riitaisten juttujen määrä on siis laskeva. Jos mukaan lasketaan myös suorat follohakemukset, luvut ovat seuraavat: 252 vuonna 2011, 301 vuonna 2012 ja 244 vuonna 2013.

Hgin sosiaalitoimen tietoja

* vuonna 2013 selvityspyyntöjä tuli yhteensä 124, joista Helsingin ko:sta 94 kpl . Niistä tietopyyntöjä (pikaselvityksiä) oli 3.
* vuoden 2013 aikana jonotusaika on pidentynyt n. 6-8 kuukauteen. Tähän on vaikuttanut selvitysten määrä ja vaihtuva henkilöstötilanne. Jonoa on purettu tilaamalla selvityksiä ( viime vuonna 11 selvitystä+5 tänä vuonna) Merikratos lastensuojelu Oy:ltä. Tällä hetkellä jonotusaika on n. 4-6kk.
* Hgin KO:sta tuli selvityspyyntöjä 89 vuonna 2012, 65 vuonna 2011 ja 115 vuonna 2010.
* lastenvalvojien jono on lyhentynyt 10 viikkoon ja sitä pyritään lyhentämään kuukauteen.
* perheasioiden sovitteluihin on tulossa kolme uutta sovittelijaa. Perheasioiden sovitteluun ei ole jonoa.

Eija Karimaa

* asianajajakunnassa on jonkin verran follo-sovittelun torjuntaa. Se johtunee tiedon ja kokemuksen puutteesta. Se voi osin johtua myös siitä, että asianajajilla on huonoja kokemuksia sovinnon edistämisestä. Näyttää siltä, että osalla tuomareita meneevät menettelytavat sekaisin, jolloin he pyrkivät toimimaan myös oikeudenkäynnissä ”sovittelijoina”. Tämä on tarkoittanut mm. sitä, ettei asianajaja ole saanut tehdä työtään, vaan hänet on määrätty olemaan hiljaa. Eija korosti sitä, että prosessit pitää erottaa toisistaan. Asiakkaalle tämä on oikeusturvakysymys. Eija esitti, että tähän tulisi kiinnittää erityistä huomiota tuomareiden koulutuksessa ja paikallisissa palavereissa.

Päivi M-K

* yhdyshenkilöverkoston luominen asiantuntija-avustajille on alkamassa. Sen rakentaminen on kuitenkin haasteellista. Yhteydenpito internetin kautta ei ole saanut kannatusta. Mahdollisena vaihtoehtona voitaisiin kehittää alueellista yhteistyötä.
1. Elatusapu sovittelussa

Keskustelun pohjana ollut muistio hyväksyttiin seuraavan keskustelun myötä:

* vanhemmilla edelleen vääriä käsityksiä siitä, ettei vuoroasumistilanteessa tarvitse maksaa elatusapua
* oikeudenkäyntiin liittyvän kuluriskin vuoksi elatusvelvolliselle on usein tärkeää saada elatusapu sovituksi
* lapsen kannalta on tärkeää saada juttu oikeudenkäyntinä vireille mahdollisimman pian, jotta lapsi ei menetä takautuvia elatusapuja. Tämän vuoksi suora sovitteluhakemus ei yleensä tule kyseeseen, jos hakemukseen sisältyy myös elatusapuvaatimus
* mahdollista muutoshakemusta silmällä pitäen lapsen elatuksen tarpeen ja osapuolten taloudellisen tilanteen kirjaaminen näkyviin sopimukseen on tärkeää myös sovittelussa. Tiedot voi kirjata sopimuksen selostusosaan. Mahdollista olisi laatia myös kaksi eri sopimusta, josta toiseen kirjataan ne taloudelliset tiedot, joihin sopimus perustuu. Tällöin osapuolten ei tarvitsisi sopimusta käyttäessään esitellä samalla taloudellisia tietojaan.
* tuomioistuimen tulisi olla aktiivisesti yhteydessä osapuoliin jo ennen sovitteluistuntoa, jotta taloudelliset tiedot/selvitykset olisivat käytössä istunnossa. Tämä on tärkeää erityisesti silloin, jos osapuolilla ei ole lakimiesavustajaa.
* jos vain toisella osapuolella on lakimiesavustaja, elatusavusta neuvotteleminen on hankalaa. Tällöin voisi olla hyvä ohjata tällaista osapuolta kääntymään lakimiesavustajan tai lastenvalvojan puoleen, jotta hän voisi selvittää itselleen omat ja lapsen oikeudet.
* elatusapua ei saisi siirtää oikeudenkäyntiin sen vuoksi, että sen käsittely vie aikaa ja on hankalaa
* elatusavun muuttaminen lapsen kustannuksiin liittyviksi velvoitteiksi (esim. toinen maksaa päivähoidon ja toinen harrastukset) ei ole hyvä vaihtoehto, elleivät vanhemmat ole aidosti sovinnollisia. Jos vanhemmat ovat kovin riitaisia, sopimus, joka edellyttää paljon vanhempien välisiä neuvotteluja ja sopimisia arkielämässä, synnyttää helposti uusia riitoja. Esimerkiksi lapsen tarpeita varten perustettava yhteinen tili, johon kummallakin vanhemmalla on käyttöoikeus, sisältää usein riidan siemenen.
* elatustukilausekkeen kirjaaminen sopimukseen ei ole ongelma
* jos vanhempia ohjataan kääntymään lastenvalvojan puoleen, on otettava huomioon myös lastenvalvojille olevat jonot. Jos vanhemmat haluavat hoitaa elatusavun lastenvalvojan luona, mutta jono on pitkä, tästä tulisi informoida vanhempia. Lapsi ei useinkaan saa elatusapua ennen sopimuksen vahvistamista. Tällöin lapsen edun vuoksi tulisi sovittelussa pyrkiä saamaan ainakin väliaikainen sopimus elatusavusta. Vanhemmille tulisi kertoa vaihtoehdoista saada ratkaisu elatusapuasiaan
1. Asiantuntija-avustajan tehtävistä ja hänen työnantajansa roolista

Edellisessä kokouksessa käydyn keskustelun perusteella muokattu muistio hyväksyttiin yhdellä muutoksella/täsmennyksellä.

* kun käräjäoikeus ja asiantuntijaorganisaatio kokoontuvat organisaatiotasolla, voidaan keskustella ja sopia muun muassa organisointiin liittyvien käytäntöjen toimivuudesta, mutta ei sovittelun sisällöllisiin kysymyksiin liittyvistä linjauksista.
1. Selvitys suorista hakemuksista
* koska suoria hakemuksia on alkuvuonna tullut vain vähän, selvitystä suorista hakemuksista päätettiin jatkaa.

Muut mahdolliset asiat

* jos hallituksen esitys etenee eduskunnassa toivotulla tavalla, seuraava sovittu palaveri 11.4. todennäköisesti peruutetaan. Jos lait tulevat voimaan 1.5.2014, pidetään kesäkuun alussa (alustavasti 5.6.) ohjausryhmän päättäjäistilaisuus.

Anna-Kaisa Aaltonen, pj